Document ID: 31994R1391

ΚΑΝΟΝΙΣΜΟΣ (ΕΚ) αριθ. 1391/94 ΤΗΣ ΕΠΙΤΡΟΠΗΣ της 17ης Ιουνίου 1994 για όγδοη τροποποίηση του κανονισμού (ΕΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου, θεσπίστηκαν ειδικά μέτρα στηρίξεως της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 3337/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1300/94 (4)-
ότι, λόγω της διάρκειας των περιορισμών στην ελεύθερη κυκλοφορία, έχει εξαντληθεί ο αριθμός των ζωντανών χοίρων, των χοιριδίων και των νεαρών χοιριδίων που έχει καθορισθεί στο άρθρο 1 παράγραφοι 2 και 3 του κανονισμού (ΕΚ) αριθ. 3337/93, που μπορούν να αγορασθούν από το βελγικό οργανισμό παρεμβάσεως- ότι συνεχίζονται οι περιορισμοί στην ελεύθερη κυκλοφορία και, συνεπώς, πρέπει να αυξηθεί ο αριθμός των επιλέξιμων ζώων από τις 6 Ιουνίου 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 3337/93 προστίθενται οι ακόλουθοι νέοι παράγραφοι 4 και 5:
"4. Εάν επιτευχθούν οι αριθμοί που εμφαίνονται στις παραγράφους 2 και 3 όσον αφορά τους ζωντανούς χοίρους, οι επόμενοι 79 380 ζωντανοί χοίροι μπορούν να αγορασθούν με τους όρους που προβλέπονται στην παράγραφο 2 και οι επόμενοι 34 020 ζωντανοί χοίροι με τους όρους που προβλέπονται στην παράγραφο 3.
5. Εάν επιτευχθούν οι αριθμοί που εμφαίνονται στις παραγράφους 2 και 3 όσον αφορά τα ζωντανά χοιρίδια και τα ζωντανά νεαρά χοιρίδια, τα επόμενα 46 200 ζωντανά χοιρίδια και τα ζωντανά νεαρά χοιρίδια μπορούν να αγορασθούν με τους όρους που προβλέπονται στην παράγραφο 2 και τα επόμενα 19 800 ζωντανά χοιρίδια και τα ζωντανά νεαρά χοιρίδια με τους όρους που προβλέπονται στην παράγραφο 3."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Ιουνίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 1994.

Labels: 2
17
3
6
18